**Zadarska županija**

**raspisuje**

**JAVNI POZIV**

**za prikupljanje prijava pravnih osoba za sufinanciranje mjera e-mobilnosti**

**na području Zadarske županije za 2018. godinu**

**PREDMET JAVNOG POZIVA**

Predmet Javnog poziva je javno prikupljanje prijava za dodjelu bespovratnih potpora za izgradnju i puštanje u rad e-punionica na području Zadarske županije u 2018. godini. (*u daljnjem tekstu: Javni poziv*)**.**

Mjere prihvatljive za sufinanciranje u smislu ovog Javnog poziva su**:**

**Izgradnja i puštanje u rad električnih punionica**

Nepovratna novčana sredstva će se isplaćivati za **troškove mjera izgradnje i puštanja u rad e-punionica koji su nastali u razdoblju od 1. siječnja 2017. godine do 30. studenog 2018. godine. Električne punionice moraju biti ugrađene na području Zadarske županije.** Funkcionalnost i tehnička ispravnost električne punionice dokazuju se Izjavom o izvedenim radovima ovlaštenog izvođača radova.

**KORISNICI SREDSTAVA**

Pravo na korištenje bespovratnih sredstava Zadarske županije, sukladno ovom Javnom pozivu, mogu ostvariti pravne osobe koje su registrirane za djelatnost pružanja usluga u turizmu ili uslužnu djelatnost, Parkovi prirode te Nacionalni parkovi s područja Zadarske županije.

**SREDSTVA ZA SUFINANCIRANJE**

Ukupno raspoloživa sredstva Zadarske županije za sufinanciranje mjera e-mobilnosti u okviru ovog Javnog poziva iznose 200.000,00 kuna, a osigurana su u Proračunu Zadarske županije za 2018. godinu, pri čemu je 120.000,00 kuna osigurano za pravne osobe koje su registrirane za djelatnost pružanja usluga u turizmu ili uslužnu djelatnost, a 80.000,00 kuna za Parkove prirode i Nacionalne parkove.

Pravna osoba sukladno Javnom pozivu može ostvariti bespovratna sredstva Zadarske županije za mjeru e mobilnosti u iznosu do **50% prihvatljivih troškova ulaganja, ali ne više od 50.000,00 kuna** po prijavitelju.

Ako pravna osoba prijavi više projekata temeljem ovog Javnog poziva, može ostvariti pravo na bespovratna sredstva za svaki projekt pojedinačno, ali ukupno ne više od 50.000,00 kn po prijavitelju. Prijavitelj koji prijavljuje više projekata, podnosi zasebnu prijavu za svaki pojedini projekt.

**UVJETI KOJIMA PRIJAVITELJI MORAJU UDOVOLJITI**

Kako bi ostvarili pravo na bespovratna novčana sredstva Prijavitelji moraju:

1. biti upisani u sudski registar, odnosno drugi odgovarajući upisnik, ili njihovo postojanje treba biti uređeno odgovarajućim zakonskim ili podzakonskim aktom.
2. cjelovito popuniti Prijavni obrazac za podnošenje zahtjeva za sufinanciranje mjera e-mobilnosti s točnim podacima.

Uz zadovoljenje svih gore navedenih uvjeta, Prijavitelji mogu ostvariti pravo na bespovratna novčana sredstva samo za izgradnju i puštanje u rad e-punionica za koje nisu do sada ostvarili pravo na bespovratna sredstva te ne smiju imati dugovanja prema Zadarskoj županiji. Za potrebe dokazivanja prethodno navedenih uvjeta, Prijavitelji su dužni popuniti i dostaviti Izjavu o nepostojanju dugovanja prema proračunu Zadarske županije te Izjavu o nepostojanju dvostrukog financiranja.

**PRIHVATLJIVI TROŠKOVI ULAGANJA**

**Prihvatljivi troškovi** su svi izdaci koji se odnose na izgradnju i stavljanje u rad e-punionica, izuzev troškova zakupa priključne snage energetske mreže, **nastali u razdoblju od 1. siječnja 2017. godine** **do 30. studenog 2018. godine. Svi računi moraju biti plaćeni najkasnije do 30. studenog 2018, a prihvatljivo je postavljanje punionice isključivo na području Zadarske županije.**

Punionice električnih vozila moraju imati minimalno tražene karakteristike, ali mogu sadržavati i dodatne funkcije.

**Minimalne tražene karakteristike:**

Punionice se trebaju temeljiti na optimalnom rješenju za barem jedan tip priključka CCS (Combo-2) i CHAdeMO za DC punjenje snage od minimalno 50kW, kao i AC Mode 3, Type 2 standarda punjenja snage minimalno 22kW.

Preporuka minimalnih tehničkih karakteristika za e-punionicu (nije obvezujuća):

Preporuka minimalnih tehničkih karakteristika za e-punionicu:

* Punionica 1x22kW, tip 2;
* Dostava, montaža i puštanja punionice u pogon;
* Komplet RFID kartica;
* Upravljanje punionicama iz kontrolnog centra i održavanje;
* Integracija punionica s (međunarodnom) eRoaming platformom i aktivna promocija;
* Autorizacija te mogućnost automatske naplate usluge punjenja putem SMS-a;
* Autorizacija te automatske naplate usluge punjenja putem kreditnih kartica (Master Card, Visa, Paypal);
* Isporuka detaljnih korisničkih uputa.

**POTREBNA DOKUMENTACIJA**

Da bi bila prihvatljiva, Prijava mora sadržavati:

* Potpisani i cjelovito popunjeni Prijavni obrazac za podnošenje zahtjeva za sufinanciranje mjera e-mobilnosti;
* Projektnu dokumentaciju za ugradnju električne punionice;
* Potpisanu Izjavu Prijavitelja o nepostojanju dvostrukog financiranja;
* Potpisanu Izjavu Prijavitelja o nepostojanju dugovanja prema Zadarskoj županiji;
* Vlasnički list čestice na kojoj se ugrađuje sustav, uključujući suglasnost (su)vlasnika ako prijavitelj nije jedini vlasnik (suglasnost u slobodnoj formi);
* Ukoliko Prijavitelj prijavljuje već ugovorenu (ili izgrađenu) punionicu, Prijava mora dodatno sadržavati i:
	+ preslike računa izvedenih radova i nabavljene opreme (u izvorniku ili preslici);
	+ fotografije ugrađenog sustava, ako je sustav već ugrađen.
* Ukoliko Prijavitelj prijavljuje planiranu punionicu, Prijava mora dodatno sadržavati i:
	+ Ponude izvođača radova s detaljnom specifikacijom materijala, opreme i radova, (u izvorniku ili preslici);
	+ Fotografije površine gdje se sustav namjerava ugraditi.

Prijavni obrazac s pratećom dokumentacijom može se preuzeti na mrežnoj stranici Zadarske županije, www.zadarska-zupanija.hr.

Sve podnesene prijave na Javni poziv predmet su provjere. Ako se mogućim terenskim pregledom na terenu utvrdi neistinitost upisanih ili dostavljenih podataka, Prijava će se automatski odbaciti.

**DOSTAVLJANJE PRIJAVA**

Prijava se dostavlja osobno u pisarnicu Zadarske županije, Božidara Petranovića 8, Zadar, ili putem pošte u pisanom obliku, u zatvorenoj omotnici, s imenom, prezimenom i adresom Prijavitelja na adresu:

ZADARSKA ŽUPANIJA

Upravni odjel za gospodarstvo, turizam, infrastrukturu i EU fondove

Božidara Petranovića 8

23 000 Zadar

uz naznaku:

**Javni poziv za *„Sufinanciranje mjera e-mobilnosti na području Zadarske županije“ –* NE OTVARAJ!**.

Rok za dostavu prijave počinje danom objave Javnog poziva, a završava 31. listopada 2018. godine.

Nepravovremeno dostavljene prijave neće se razmatrati. Ako se prijava dostavlja poštom, dokaz vremena slanja je poštanski žig s datumom zaprimanja u poštanskom uredu.

Nepotpune prijave, kao i prijave koje se ne odnose na predmet Javnog poziva, neće se razmatrati.

**KRITERIJI ZA ODABIR KORISNIKA SREDSTAVA**

Uz zadovoljenje svih Uvjeta prijave na Javni poziv, prednost će imati one prijave punionica s DC načinom punjenja maksimalne snage punjenja do 50kW te one s ranijim vremenom zaprimanja u pisarnici Zadarske županije, odnosno slanja poštom.

**ODABIR PRIJAVA**

Pregled i ocjenjivanje pristiglih prijava provest će Povjerenstvo za provedbu javnog poziva za *„Sufinanciranje mjera e-mobilnosti na području Zadarske županije“.*Konačnu odluku o odabiru korisnika sredstava donijet će župan na prijedlog Upravnog odjela za gospodarstvo, turizam, infrastrukturu i EU fondove Zadarske županije. Odluka o odabiru korisnika sredstava bit će objavljena na mrežnim stranicama Zadarske županije (www.zadarska-zupanija.hr).

**Povjerenstvo neće razmatrati zahtjeve:**

* koji nisu predmet Javnog poziva,
* koji su dostavljeni nakon roka isteka Javnog poziva,
* koji ne sadrže svu obveznu dokumentaciju u propisanom obliku.

Sve podnesene prijave na Javni poziv i navedeni podaci predmet su provjere.

**Zahtjevi se otvaraju i razmatraju prema datumu i vremenu njihovog zaprimanja, odnosno slanja poštom, ovisno što je ranije.**

Prijavitelj protiv odluke o odabiru korisnika sredstava ne može podnijeti prigovor.

**ISPLATA SREDSTAVA**

Prijavitelj nakon provedbe mjera e-mobilnosti dostavlja *Zahtjev za povratom sredstava* (obrazac Zahtjeva dostupan je na mrežnim stranicama Zadarske županije, na adresi www.zadarska-zupanija.hr) koji mora sadržavati sljedeću cjelovitu dokumentaciju:

* Račune s detaljnim troškovima opreme i radova, potpisane i ovjerene (preslika),
* Izjavu izvođača radova o jamstvenim rokovima u izvorniku ili presliku ovjerenog jamstvenog lista za ugrađenu opremu,
* Broj žiro računa sa podacima za uplatu.

Isplata novčanih sredstava na žiro-račun Prijavitelja izvršit će se nakon obrade pristiglih zahtjeva za sufinanciranje mjera programa koji u privitku sadrže potrebnu dokumentaciju koju propisuje ovaj Javni poziv, a na osnovu Odluke o rasporedu sredstava za sufinanciranje mjera e-mobilnosti.

Račun sa specifikacijom troškova (*radovi, materijal, oprema*) može biti veći od dostavljene ponude, ali trošak koji je veći od dostavljene ponude neće biti prihvatljiv.

Javnim pozivom nije propisan proizvođač materijala i opreme niti izvođač radova.

Za izvođenje mjera e-mobilnosti mora se angažirati pravna ili fizička osoba registrirana za odgovarajuću djelatnost.

Rok za provedbu mjera i dostavu potpune dokumentacije za isplatu bespovratnih sredstava Zadarske županije je **30. studenog 2018. godine**.

Zadarska županija će isplatiti sredstva na temelju ovog Javnog poziva najkasnije do kraja 2018. godine.

**OSTALE INFORMACIJE**

Tekst Javnog poziva i pripadajući obrasci objavljeni su na službenim mrežnim stranicama Zadarske županije, na adresi www.zadarska-zupanija.hr.

Dostavljanjem dokumentacije na ovaj Javni poziv, Prijavitelj daje odobrenje Zadarskoj županiji da osnovne podatke o njemu i Prijavi objavi na službenim mrežnim stranicama Zadarske županije te u drugim izvješćima.

Prijavitelj nema pravo na povrat predane dokumentacije.

Kontrolu namjenskog utroška sredstava vršit će nadležno Povjerenstvo i Upravni odjel za gospodarstvo, turizam, infrastrukturu i EU fondove Zadarske županije.

O svim pitanjima koja nisu definirana ovim Javnim pozivom odlučivat će nadležno Povjerenstvo.

Dodatne informacije mogu se dobiti na sljedeće brojeve telefona i adrese elektronske pošte:

* 023/350-437 - ante.vukasina@zadarska-zupanija.hr
* 023/492-888 – ive.suric@zadra.hr

**RODNA JEDNAKOST**

Riječni i pojmovni skupovi u tekstu ovog Javnog poziva koji imaju rodno značenje, bez obzira jesu li korišteni u muškom ili ženskom rodu, odnose se na jednak način na muški i ženski rod.